paragraph_text: Garifuna (pl. Garinagu; Carif, Crni Karibi, Black Caribs), tamnoputi indijanski narod karipskog porijekla, danas naseljen u srednjoameričkim državama Honduras, Belize, Gvatemala i Nikaragva. Ime Crni Karibi nose zbog svoje veoma tamne puti zbog koje su sličniji crncima nego Indijancima. Ovu tamnu put Karibi su naslijedili miješanjem s crnačkim stanovništvom na srednjoameričkoj obali, nakon što ih je dio 1795. s antilskog otoka Sveti Vincent deportiran na otok Roatán pred honduraskom obalom.